Csip helyett inkább kidobják a kutyákat
Egyre többen szabadulnak meg kutyáiktól, mióta elkezdõdött az ebösszeírás Mosonmagyaróváron, mert úgy tudják, az ebek egyedi azonosítása kizárólag drága mikrocsip beültetésével lehetséges. A jelenleg hatályos rendelet szerint még elfogadott a tetoválás is.
A közelmúltban kezdték meg a mosonmagyaróvári ebek összeírását. A Városüzemeltetõ és Fenntartó (VÜF) Kft. – igazolással és kitûzõvel rendelkezõ – munkatársai dokumentálják, hogy melyik portán, ki hány kutyát tart. Mindez amellett, hogy törvényi elõírás, azért is fontos, mert a kilencvenes évek eleje óta nem történt ilyen összeírás a városban, így semmiféle nyilvántartás nem áll rendelkezésre a kutyákról. Egy 1997-es helyi rendelet értelmében egyébként kötelezõ a városban tartott ebek bejelentése. Az összeírók által felkeresett gazdik egy nyomtatványt is kézhez kapnak, melyet az átvételtõl számított 15 napon belül kell kitöltve eljuttatni a polgármesteri hivatal igazgatási osztályára. Ezen felhívják a figyelmet arra is, hogy a kötelezettséget elmulasztókat 30 ezer forintig terjedõ pénzbírsággal sújthatják. A bejelentõlapon fel kell tüntetni a kutya egyedi azonosító adatait is.
A tájékoztatás – illetve a helyi rendelet – szerint az ebet a bejelentést követõ két hónapon belül egyedi azonosítóval kell ellátni. Szerkesztõségünket megkeresõ több kutyatulajdonos is ezt a szabályozást sérelmezi. Többen ugyanis azt a felvilágosítást kapták, hogy az egyedi azonosítás kizárólag mikrocsip beültetésével lehetséges. Emiatt az elmúlt hetekben sajnos egyre többen próbálnak ilyen-olyan módon megszabadulni négylábúiktól, mivel nem akarják vállalni a csip beültetésével járó több ezer forintos költséget.
A kedvtelésbõl tartott állatok nem kereskedelmi célú mozgásának állat-egészségügyi szabályairól szóló miniszteri rendelet alapján az állat tartós egyedi megjelölésére mikrocsip beültetése vagy – 2011. július 3-ig – az egyértelmûen olvasható tetoválás fogadható el. Ráadásul a több mint tízéves helyi ebtartási rendelet sem rendelkezik mikrocsip-beültetésrõl, csupán egyedi azonosításról.
Az ebösszeírás megkezdése óta megtöbbszörözõdött a bejelentések száma a helyi állatvédõknél a kidobott, kóbor kutyákról. Sokan pedig azért keresik fel az egyesületet, hogy új gazdát találjanak négylábújuknak, mert nem tudják vállalni a mikrocsip-beültetés költségét, illetve ennek hiányában szankcióktól tartanak. Ondré Péter, a Menedék Állatvédõ Alapítvány munkatársa a Kisalföldnek elmondta: az ebösszeírás elindulása óta sajnos egyre több kidobott kutyával találkoznak. Többen kérték tõlük, hogy vigyék el az ebüket, mert a polgármesteri hivatalban úgy tájékoztatták õket: egyetlen lehetõség a mikrocsip beültetése. Az alapítvány szerint fontos, hogy elkészüljön a helyi ebnyilvántartás és megvalósuljon végre a kutyák egyedi megjelölése. Így azonban nem hoz megfelelõ eredményt.
Dr. Németh Andrea aljegyzõ a Kisalföld érdeklõdésére elmondta: jelenleg a mikrocsip és a tetoválás egyaránt elfogadott az egyedi azonosításra. Az önkormányzat azonban tervezi, hogy õsszel módosítja az ebrendeletét, amiben – az uniós elõírásoknak megfelelõen – adott határidõvel már csak a mikrocsipet fogadják el. Keresik annak a lehetõségét is, hogy miként tudják a majdan kötelezõ csipbeültetés díját elérhetõbbé tenni mindenki számára.
.
Mosonmagyaróvár kutya